stanford-oval/wikipedia huggingface dataset:
יחסי אוסטריה–צרפת
יחסים דיפלומטיים

אוסטריה מחזיקה בצרפת שגרירות בפריז, קונסוליה כללית בשטרסבורג ו-7 קונסוליות כבוד באז'אקסיו, בורדו, ליל, ליון, מרסיי, ניס, פפאטה וטולוז. צרפת מחזיקה באוסטריה שגרירות בווינה ו-6 קונסוליות כבוד בברגנץ, גרוב סנט פלוריאן, אינסברוק, קלגנפורט, לינץ וזלצבורג. שתי המדינות הן חברות מלאות באיחוד האירופי.
אוסטריה וצרפת חולקות תחומי עניין רבים, בעיקר בענייני האיחוד האירופי, למשל: מציאת האיזון בין האינפלציה לדפלציה, הסכמים פיננסיים, הסכם החקלאות המשותף וכיוצא בזה.
כסף או דמעות

| --- | --- |
 שיר בביצוע עומר אדם
 מתוך האלבום חמישה לילות
 יצא לאור:  21 במרץ 2024
 שפה:  עברית
 אורך:  2:14
 כתיבה:  אביב פרץ, דרור מזרחי
 לחן:  אביב פרץ, דרור מזרחי
 הפקה:  אלירן אליהו, עמרי דהאן
 
"כסף או דמעות" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה השלישית מתוך האלבום. הוא נכתב והולחן על ידי אביב פרץ ודרור מזרחי, והופק על ידי אלירן אליהו ועמרי דהאן.
השיר הגיע למקום השישי במצעד היטליסט של מאקו.
רקע

במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "כסף או דמעות", שהוא הרצועה השלישית במיני-אלבום.
הצלחה מסחרית

לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-12 במצעד היטליסט של מאקו. שבוע לאחר מכן, הגיע השיר למקום השישי, כאשר "רק שלך" במקום הראשון, "לילות וקללות" במקום השלישי, "מבת ים ועד הנצח" במקום השביעי ו"אקדח" במקום השמיני. אדם הוא האמן הראשון שהכניס חמישה שירים לעשירייה הפותחת בו-זמנית.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 6 |  |
|  ישראל | העשירייה | 8 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | היטליסט | 34 |  |
הערות שוליים

1 2  גיל משעלי, ‏עומר אדם חושף עטיפות לשירים חדשים, באתר ‏מאקו‏, 18 במרץ 2024
↑  דור מאיר מועלם, ‏אושר כהן עדיין במקום הראשון, עומר אדם צמוד צמוד מאחוריו, באתר ‏מאקו‏, 3 באפריל 2024
↑  דור מאיר מועלם, ‏עומר אדם במקום הראשון בהיטליסט - מצעד המוזיקה הרשמי של ישראל, באתר ‏מאקו‏, 9 באפריל 2024
↑  כאן גימל, באירופה אולי הוא הגיע למקום החמישי והמכובד, אבל אצלנו בעשירייה הוריקן כובש את המקום הראשון! 🧡, באתר אינסטגרם, ‏16 במאי 2024
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
כובע קלוש

כובע קלוש שנלבש על ידי כוכבת הקולנוע האילם, וילמה באנקי (1927)
כובע קלוש (בצרפתית: Cloche) הוא כובע נשים בצורת פעמון שהומצא בשנת 1908 על ידי הכובענית קרולין רֶבּוּ (Caroline Reboux). כובעים אלו היו פופולריים ואופנתיים במיוחד מ-1922 עד 1933. שמו נגזר מהמילה הצרפתית קלוש (Cloche) שפירושה "פעמון".
במהלך השנים המוקדמות של המאה העשרים, הייתה הפופולריות וההשפעה של כובעי הקלוש בשיאה. בתי אופנה יוקרתיים (הוט קוטור) כמו לנוון ומולינקס פתח אטליות לייצור כובעים, שהותאמו לעיצובי הבגדים שלהם. צורת הכובעים השפיעו אף על עיצוב השיער. תסרוקת "איטון קרופ" (Eton crop), האופיינית לג'וזפין בייקר, שהייתה קצרצרה וחלקה, הפכה לפופולרית משום שנחשבה לאידיאלית לצורת כובעי הקלוש.
עיצוב

כובעי קלוש הוכנו בדרך כלל מלבד, כך שהתאימו בצורה נוחה לראש, ובדרך כלל תוכננו להילבש על המצח, כשעיני הלובש נמצאות רק מעט מתחת לשוליו. בשנים מאוחרות יותר, כובע קלוש קיצי היה עשוי מסיבי סיסל או קש. היה ניתן אף להכין אותם מחרוזים או תחרה כך שיתאימו לבגדי ערב, לקוקטיילים, לריקודים או אפילו לשמלות כלה.
סגנון האר דקו, ששגשג באותה תקופה, השפיע לעיתים קרובות על קווי המתאר של שולי הכובע או על סגנון התפרים. בעוד כובעי הקלוש, ברובם, היו פשוטים ונטולי קישוטיות מיוחדת ואפשרו לתסרוקת הקצרה לקבל נוכחות במראה הכללי, לעיתים רחוקות הם היו מעוטרים רקמות, סיכות משובצות, מטפחות, נוצות, או הדגשות דומות. בסוף שנות העשרים, החלה אופנה לחבוש את הכובע כששוליו מורמים. סגנון זה נשאר נפוץ עד שכובעי הקלוש יצאו מהאופנה, סביב 1933–1934.
לעיתים קרובות, סגנונות שונים של סרטים שהודבקו או הוצמדו לכובעים שידרו מסרים שונים על הלובשת. כמה מסרים פופולריים כללו: סרט דמוי חץ שציין נערה רווקה, שהייתה מצויה במערכת יחסים עם בן זוג, קשר חזק סימל נישואים ואילו קשר פרפר העיד על כך שהלובשת היא רווקה ומעוניינת להתערבב באירועים חברתיים (mingling).
חזרה לאופנה

כובע הקלוש נהנה מ"גל שני" וחזר לאופנה של שנות השישים של המאה ה-20. כעשרים שנים לאחר מכן, דגמים חדשים של הקלוש, כמו הגרסה של המעצב פטריק קלי שהיה עם שוליים מכופתרים, עשו את דרכם חזרה לאופנה באותה עת אם כי בצורה מתונה.
כובעי קלוש הופיעו גם בקולקציות של מעצבים רבים בסתיו 2007; המגזין Elle קרא באותה תקופה לכובע הקלוש "אביזר הוט קוטור של הרגע" בגיליון ספטמבר 2007 שלו.
הערות שוליים

↑  Bowman, Karen (2016). Corsets and codpieces : a history of outrageous fashion, from Roman times to the modern era. New York, NY. ISBN 978-1-5107-0857-0. OCLC 936533577.
1 2 3 4 5 6  Vargas, Whitney (September 2007). "Head Start".Elle: 190.
1 2 3  Calasibetta, Charlotte Mankey; Tortora, Phyllis (2010). The Fairchild Dictionary of Fashion (PDF). New York: Fairchild Books. p. 245. ISBN 978-1-56367-973-5. Retrieved 19 June 2012.
1 2  Thomas, Pauline (March 2004). Hats and Hair Fashion.
ג'ואן קרופורד חובשת כובע קלוש (1927)
כובע קלוש העשוי מלבד, משי ומתכת, שנוצר על ידי הכובען גרטרוד סאותם בשנות השלושים של המאה ה-20
לארי בקאו

| --- | --- |

 לידה:  24 באוגוסט 1951 (בן 73) דטרויט, ארצות הברית 
 שם לידה:  Lawrence Seldon Bacow 
 מקום מגורים:  ברוקליין 
 מקום לימודים:  בית הספר לממשל ע"ש קנדי באוניברסיטת הרווארד  בית הספר למשפטים בהרווארד  המכון הטכנולוגי של מסצ'וסטס  Andover High School 
 מוסדות:  אוניברסיטת הרווארד  המכון הטכנולוגי של מסצ'וסטס 
 פרסים והוקרה:  עמית האקדמיה האמריקאית לאמנויות ולמדעים  פרס צופה הנשר הנכבד 
 
לורנס "לארי" בקאו (באנגלית: Lawrence "Larry" S. Bacow; נולד ב-24 באוגוסט 1951) הוא משפטן וכלכלן יהודי אמריקאי שכיהן כנשיא אוניברסיטת הרווארד. קודם לכן כיהן כצ'נסלור המכון הטכנולוגי של מסצ'וסטס וכנשיא אוניברסיטת טאפטס.
קורות חיים

בקאו נולד בדטרויט וגדל בפונטיאק שבמישיגן, בן להורים יהודים. אמו היא ניצולת מחנה ההשמדה אושוויץ שהיגרה לארצות הברית מיד לאחר מלחמת העולם השנייה, אביו נולד במינסק, היגר כילד עם משפחתו בתחילת המאה ה-20 ועבד כעורך דין.
ב-1972 סיים בקאו תואר ראשון בכלכלה ב-MIT, לאחר מכן סיים תואר JD במשפטים באוניברסיטת הרווארד, ב-1976 סיים תואר שני במינהל ציבורי וב-1978 תואר שלישי במנהל ציבורי, שניהם מבית הספר קנדי לממשל שבאוניברסיטת הרווארד. הוא כיהן כפרופסור בחמש מחלקות ב-MIT: במחלקה למדינית אורבנית וסביבתית, במחלקה להנדסה אזרחית וסביבתית, במחלקה לכלכלה, במחלקה לבריאות הציבור ובבית הספר למשפטים ודיפלומטיה. מחקריו עסקו בגישות לא שיפוטיות לפתרון סכסוכים סביבתיים. בשנים 1998–2001 כיהן כצ'נסלור האוניברסיטה. באוגוסט 2001 החל לכהן כנשיא אוניברסיטת טאפטס ומילא תפקיד זה עד יוני 2011. לאחר פרישתו מטאפטס שימש במשך שלוש שנים כנשיא תוכניות הלימודים הגבוהים בבית הספר לחינוך של הרווארד. ב-2014 מונה ליועץ בכיר (Hauser Leader-in-Residence) במרכז למנהיגות ציבורית של בית הספר לממשל באוניברסיטת הרווארד. בפברואר 2018 נבחר לכהן כנשיאה הבא של אוניברסיטת הרווארד ונכנס לתפקידו ביולי אותה שנה.
ב-2003 נבחר לחבר באקדמיה האמריקאית לאמנויות ולמדעים. הוא שימש חבר במועצת היועצים של הבית הלבן בתקופת כהונתו של הנשיא ברק אובמה לנושא מכללות ואוניברסיטאיות שחורות היסטוריות (אנ').
בקאו נשוי לאדל והם הורים לשני בנים.
הערות שוליים

1 2  As a child in Michigan, Bacow learned life lessons, ביטאון הסטודנטים של אוניברסיטת טאפטס, 25 בפברואר 2008
| --- | --- |
בקרת זהויות :  NLI: 987007437086305171  BIBSYS: 90264713  BnF: cb123118416 (data)  CiNii: DA0115206X  GND: 17000760X  ISNI: 0000 0001 1685 3727  LCCN: n80062803  NDL: 00432025  NLA: 35189914  NLK: KAC2022C1561  NTA: 071598057  SNAC: w6ks7n2f  SUDOC: 07453761X  VIAF: 91722177   WorldCat (עם VIAF): 91722177
כסף בבנק (WWE)

| כסף בבנק>  הלוגו של האירוע "כסף בבנק".מידע |
| --- | --- | --- |
ארגון: WWE
מותג(ים): Raw‏ (2010–2011, 2018–היום) סמאקדאון (2010–2011, 2017–היום) 205 לייב (2019)
האירוע הראשון: כסף בבנק 2010
סוג קרב ייחודי: קרב סולם "כסף בבנק"
"כסף בבנק" (באנגלית: Money in the Bank) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. שם האירוע נקבע על פי קרב "כסף בבנק" שהוא בעצם קרב סולם, שראשית דרכו של קרב זה הייתה בלעדית רק לאירועי רסלמניה. קרב ה"כסף בבנק" הראשון נערך בשנת 2005 ברסלמניה 21. כמו כן, קרב זה נערך במשך חמש השנים הבאות עד למצב שבו הקרב קיבל אירוע שלם משל עצמו והאירוע הראשון שנערך היה בשנת 2010.
הרעיון

קרב ה"כסף בבנק" הוא קרב סולם, כשהפרס הוא מזוודה המכילה חוזה לקרב על אליפות כלשהי. המנצח בקרב יכול לפדות את החוזה בכל זמן נתון ובכל מקום שרק ירצה למשך 365 הימים הבאים. אם לא התרחשה פדייה של החוזה במשך השנה הזאת, החוזה יפוג תוקף.
בשנים 2010 ו-2011, האירוע הכיל שני קרבות "כסף בבנק", האחד לתוכנית Raw שהמנצח בו יקבל חוזה לקרב על אליפות ה-WWE והאחר לתוכנית סמאקדאון שהמנצח בו יקבל חוזה לקרב על אליפות העולם במשקל כבד. לאחר מכן הוחלט שעדיין יהיו שני קרבות "כסף בבנק", על אותן אליפויות, אך הקרבות לא יהיו בלעדיים לתוכניות Raw וסמאקדאון. לאחר שהאליפיות אוחדו לאחת בדצמבר 2013, נערך רק קרב "כסף בבנק" אחד, כשהפרס היה חוזה לקרב על אליפות ה-WWE העולמית במשקל כבד. לאחר שפיצול התוכניות חזר, בשנת 2017 האירוע היה בלעדי לתוכנית סמאקדאון, כשהפרס למנצח היה חוזה לקרב על אליפות ה-WWE (לשעבר זוהתה כאליפות ה-WWE העולמית במשקל כבד). בשנה זו גם נערך הקרב הראשון של "כסף בבנק" למחלקת הנשים, שהבטיח למנצחת חוזה לקרב על אליפות הנשים של סמאקדאון. בשנת 2018 הוחלט שהאירוע יהיה משותף לשתי התוכניות, דבר שלא נערך מאז שנת 2011.
הכי הרבה הופעות

להלן רשימת המתאבקים שערכו יותר משתי הופעות בקרב "כסף בבנק" באירוע "כסף בבנק":
| מקום | שם | מספר קרבות | הופעה ראשונה בקרב | זכיות |
| --- | --- | --- | --- | --- |
| 1 | דולף זיגלר | 5 | 2010 | 1 |
| - | רנדי אורטון | 5 | 2010 | 1 |
| - | קיין | 5 | 2010 | 1 |
| - | קופי קינגסטון | 5 | 2010 | 0 |
| 5 | המיז | 4 | 2010 | 1 |
| - | ג'ק סוואגר | 4 | 2011 | 1 |
| - | קודי רודס | 4 | 2010 | 0 |
| - | כריס ג'ריקו | 4 | 2010 | 0 |
| 9 | כריסטיאן | 3 | 2010 | 0 |
| - | דניאל בריאן | 3 | 2011 | 1 |
| - | אלברטו דל ריו | 3 | 2011 | 1 |
| - | שיימוס | 3 | 2011 | 1 |
| - | דין אמברוז | 3 | 2013 | 1 |
| - | ברון קורבין | 3 | 2017 | 1 |
| - | סזארו | 3 | 2013 | 0 |
| - | קווין אואנס | 3 | 2016 | 0 |
| 17 | ביג שואו | 2 | 2010 | 0 |
| - | אוון בורן | 2 | 2010 | 0 |
| - | וייד בארט | 2 | 2011 | 0 |
| - | סין קארה | 2 | 2011 | 0 |
| - | דמיאן סנדאו | 2 | 2012 | 1 |
| - | רוב ואן דאם | 2 | 2013 | 0 |
| - | רומן ריינס | 2 | 2014 | 0 |
| - | סמי זיין | 2 | 2016 | 0 |
הזוכה במזוודת "כסף בבנק" לשנת 2014, סת' רולינס
דולף זיגלר (ביחד עם AJ לי), שיאן ההופעות של קרב "כסף בבנק" באירוע "כסף בבנק" ומחזיק המזוודה לשנת 2012
ינה וינצה

זהו שם הונגרי; שם המשפחה הוא .
ינה וינצה (בהונגרית: Vincze Jenő; ‏20 בנובמבר 1908 – 1988) היה כדורגלן ומאמן הונגרי, ששיחק בעמדת הקיצוני ימני. נחשב לאגדה במועדון ההונגרי אויפשט.
ביוגרפיה

וינצה נולד ב-20 בנובמבר 1908 בורשאץ שבממלכת הונגריה של אותם ימים. הוא החל את הקריירה כשהוא משחק בקבוצות ו.ס.ק. ובוצקאי מהעיר דברצן. במדי בוצקאי היה למלך השערים בליגה ההונגרית של עונת 1930/31, עם
20 שערים. בדצמבר 1934 עבר וינצה לאויפשט שם שיחק למשך העשר שנים הבאות ונחשב לאגדה במועדון. תחת המאמן בלה גוטמן והשחקנים גיולה ז'נגלר וגזה קוצ'יש ששיחקו לצידו הם זכו בליגה ובגביע מיטרופה בעונת 1938/39. אחרי שסיים את הקריירה היה וינצה למאמן מצליח בכמה בקבוצות שווייצריות וגרמניות.
בנוסף לכך וינצה גם נחשב לאחד מטובי חלוצי הונגריה של שנות ה-30 של המאה ה-20, כשערך 25 הופעות בהם כבש 8 שערים ושיחק בשני טורנירי גביע עולם ב-1934 ו-1938. את הופעתו הראשונה עשה ביוני 1930 בניצחון 1–2 על אוסטריה בבודפשט. לאחר מכן עברו יותר מ-3 שנים אחרי ששיחק שוב במדים הלאומיים, כשעשה זאת במונדיאל 1934 במשחק נגד מצרים בשמינית הגמר בו גם כבש. מאז החל וינצה לשחק באופן קבוע בנבחרת. במונדיאל 1938 לא הצליח למצוא את הרשת ושיחק במשחקי הרבע והגמר בו החליף את גזה טולדי. בגמר הונגריה הפסידה לאיטליה 4–2. את הופעתו האחרונה עשה בנובמבר 1939 בניצחון 0–2 על יוגוסלביה.
תארים

אליפות הונגריה (2): 1934/35, 1938/39
גביע מיטרופה: 1939
הגביע ההונגרי: 1930
סגנית גביע העולם: 1938
מלך השערים בליגה ההונגרית: 1930/31
כובע סמט

איש מבוגר ליד הכותל חבוש מגבעת "סופר"
כובע סַמֶט (בכתיב יידישאי - סאמעט) הוא כובע שחור, שטוח (הנקרא כובע סופר) או מוגבה (הויכער), עשוי לבד מפרוות בונים או ארנבות, שאותו חובשים בחלק ניכר מהחצרות החסידיות. מקור השם ביידיש, שבה "סאמעט הוט" (נהגה: samet hit) משמעותו כובע קטיפה. נקרא גם "ביבער הוט", דהיינו כובע מפרוות בונים.
מקור הכובע

כובע הסמט לסוגיו היה מקובל בקרב יהודי אירופה במאות ה-18 וה-19[דרוש מקור]. כמה מקורות דרשו שהמילה סמע"ט היא ראשי תיבות: סור מרע עשה טוב.
סוגים

לכובע שני סוגים עיקריים: גבוה ("הויעכער"), ונמוך או שטוח ("פלאטשיגער" - הנקרא גם כובע "סוּפֶּר").
סוגים > "א הויעכער סאמעט/ביבער הוט" - הסאמעט הגבוה

הוא כובע בעל תיתורה עגולה שקצותיה מוגבהים ומצופים סרט מבד ריפס. כיפת הכובע היא עגולה וגבוהה וישרה בחלקה העליון, כשחלקה התחתון מצופה בסרט רחב מבד ריפס עם דיגום בצורת עניבת פרפר. רוב חסידויות הונגריה וגליציה, חובשים כובע זה בימי החול וצעירים רווקים חובשים אותו גם בשבתות וחגי ישראל.
אצל רוב החסידויות נמצא דיגום הפרפר שעל הסרט שסביב כיפת הכובע (המכונה "שלייף") בצד שמאל, ואילו אצל חסידי ויז'ניץ הפרפר נמצא מצד ימין. על פי גרסה אחת, הסיבה לכך נובעת מכך שרבי מנחם מנדל הגר (צמח צדיק) פגש כומר שחבש כובע זהה, וכדי שלא להתדמות לו סובב את כובעו משום "בחוקותיהם לא תלכו". על פי גרסה אחרת הסיבה היא קבלית ובאה להגביר את הימין על השמאל.
על פי רוב, התיתורה של הכובע היא צרה, אולם רבנים ואדמו"רים נוהגים ללכת עם תיתורה רחבה יותר כשהשלייף בנוי בצורת פסים ולא בצורת פרפר. כובע זה מכונה גם "א רעבישע הוט" - כובע רבנים.
סוגים > "א סופר קאפלוטש" - כובע סופר

מכונה גם "א ברייטע ביבער הוט" (ביידיש: כובע קטיפת בונים רחב) על שם התיתורה הרחבה שלו, או "סוּפֶּר" על שם חברת גראנד סופריור הצ'כית שייצרה את הכובע במאה העשרים. זהו כובע קטיפה, אולם הוא נמוך מאוד ורחב שוליים, והשלייף שלו מורכב תמיד מפסים ולא מפרפר.
במאות ה-18, ה-19 ותחילת המאה ה-20 היה זה הכובע האופייני ליהודים בגליציה והונגריה. כיום הוא מאפיין גם את חסידויות ירושלים ובני היישוב הישן והעדה החרדית. חלק מחסידי סאטמר ושאר החסידיות יוצאות הונגריה בברוקלין, בניו יורק רבתי ובאירופה, חובשים אף הם כובע זה ויש צעירים לא נשואים החובשים הומבורג בימי החול, וסופר בשבתות וחגים.
אברך חבוש מגבעת "סופר" בוחן אתרוג
ישעיהו אלבאום

ישעיהו אלבאום (צמבאי) (1930–1992) היה שחיין ישראלי, אלוף ישראל (לשנת 1952) ושיאן ישראל בשחייה.
ביוגרפיה

אלבאום נולד בגרמניה ועלה ארצה עם משפחתו כשהיה בן 3. בשנת 1947 התגייס לגדוד השלישי של הפלמ"ח. התאמן בקבוצת ברית מכבים עתיד.
בתחרות פתיחת העונה בשחייה שנערכה בבריכת השחייה "גלי גיל" שברמת גן באוגוסט 1948 זכה אלבאום במדליית כסף במשחה ל-100 מטר חופשי בתוצאה של 1:08.0 דקות, אחרי חברו לקבוצה איתן פרויד (1:07.2 דקות).
ביוגרפיה > מדליית זהב מהמכביה

בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה אלבאום במדליית זהב במשחה שליחים 4x200 מטר חופשי ביחד עם איתן פרויד, נחום בוך וארנון טורין בתוצאה של 10:07.6 דקות, לפני אוסטריה והודו.
ביוגרפיה > אלוף ישראל

באליפות ישראל בשחייה שנערכה בבת גלים בחיפה באוקטובר 1952, זכה אלבאום במדליית זהב, במשחה ל-400 מטר חופשי בשיא ישראלי חדש של 5:27.9 דקות, שיפור לשיא בן ה-13 שנים של פאול ואגו ממכבי חיפה, לפני ארנון טורין מהפועל חיפה (5:36.2 דקות) ונחום בוך חברו לקבוצה (5:43.4 דקות). שיא זה החזיק מעמד כשנה ונשבר על ידי יורם מנדלבאום (5:23.5 דקות).
תארים

בשנת 1997 זכה אלבאום בעיטור מכבי ישראל במכביה ה-15.
הערות שוליים

↑  דבר הספורט - תחרות שחייה גדולה ב"גלי גיל", דבר, 22 באוגוסט 1948
↑  דבר הספורט, דבר, 6 באוקטובר 1950
↑  ש. מוזר, "הפועל" חיפה האלוף באליפות הארצית בשחיה, דבר, 12 באוקטובר 1952
↑  דבר הספורט - השחיינים עוד לא הספיקו לנוח, דבר, 15 באוקטובר 1952
↑  דבר הספורט, דבר, 2 בספטמבר 1953
↑  תנועת מכבי ישראל
כובע צילינדר

ערך זה עוסק בסוג כובע. אם התכוונתם לסרט קולנוע, ראו .
ג'נטלמנים מן המאה ה-19, חבושים בצילינדרים.
"נישואי הזוג ארנולפיני" ציור מאת יאן ואן אייק
כובע צִילִינְדֵּר הוא כובע ששימש בעיקר גברים באופנת המאה ה-19. הכובע בנוי מבסיס עגול ועליו גליל (ה"צילינדר"). לקראת סוף המאה ה-19 ובמאה ה-20 היה הצילינדר לסימן היכר לגבר אלגנטי ובפרט לג'נטלמן ופריט לבוש חיוני לדיפלומטים, פוליטיקאים, אנשי עסקים וכדומה.
תולדות הצילינדר

כובעי צילינדר החלו להופיע במאה ה-15 והיו עשויים מלבד עשוי שיער בונה (ניתן לראות כובע כזה בציורו של יאן ואן אייק "נישואי הזוג ארנולפיני" שצויר בשנת 1442 לערך). כובעי צילינדר מופיעים מאז ביצירות אמנות רבות. החל מהמאה ה-19 היה כובע הצילינדר דוגמת הכובע העיקרית באפנת הגברים. הצילינדר היה גם פרט מבגדי הרכיבה של נשים.
אופנות בכובעי צילינדר

הפרופורציות בין השוליים לגובה הצילינדר השתנו עם האופנות. לעיתים היה הצילינדר צר וגבוה (כפי שניתן לראות בסרט "כנופיות ניו יורק" של מרטין סקורסזה), לפעמים נמוך ורחב, לפעמים התעקל בקו קעור כלפי פנים ולעיתים הופיע בצורת חרוט קטום עם שוליים צרים מאוד. סרט צר כיסה את החיבור בין הצילינדר לשוליים, רוחבו וצבעו היו גם הם לאופנה. לרוב היה הצילינדר שחור או אפור (למרוצי סוסים). צילינדר עטוי משי שחור היה כובע לשעות הערב.
צילינדר מתקפל

הצילינדר המתקפל ("שאפוקלאק" בצרפתית) הומצא בשנות ה-30 של המאה ה-19. הצילינדר הורכב על מנגנון קפיצי ויכול להתקפל כאקורדיון לחלל שבשולים ולהיפתח בלחיצה קלה. הדבר איפשר נשיאה קלה ובטוחה של הכובע. היה זה כובע נפוץ ואופנתי עד שנות ה-20 של המאה ה-20.
צילינדרים מפורסמים

אברהם לינקולן (במרכז) בצילינדר גבוה
וינסטון צ'רצ'יל, 1912
"הדוד סם", סמל לארצות הברית
הכובען המטורף מהרפתקאות אליס בארץ הפלאות
כרזה למולן רוז' מאת אנרי דה טולוז-לוטרק, צלליות הגברים בצילינדרים
חלק מהמדים הרשמיים של רכיבה אומנותית
כרזת הסרט Top Hat, בהשתתפות פרד אסטר וג'ינג'ר רוג'רס
הדמות הסטריאוטיפית של "הכושי הגנדרן" ממופע מינסטרל, שאופיין על ידי כובע צילינדר וכפפות לבנות
הרב איסר יהודה אונטרמן, הרב הראשי לישראל, נהג לחבוש צילינדר
דיסקרייב, ראפר יהודי חסידי, חובש כובע צילינדר המזוהה איתו
סלאש, גיטריסט הנוכחי של להקת Guns N' Roses נוהג לחבוש כובע צילינדר בהופעות חיות
דוד בן-גוריון חובש מגבעת צילינדר
כובע "שאפוקלאק", פתוח (למעלה) וסגור (למטה)
ינה זולנאי

| --- | --- |
צילום מ-1931
 לידה:  3 באוקטובר 1911 בודפשט, האימפריה האוסטרו-הונגרית 
 פטירה:  27 ביולי 1971 (בגיל 59) בודפשט, הרפובליקה העממית ההונגרית 
 שם לידה:  Zeitinger Jenő 
 מקום קבורה:  בית הקברות היהודי ברחוב קוזמה 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 
ינה זולנאי (במקור עד שנות ה-40 של המאה ה-20 צייטינגר, בהונגרית: Zolnai Jenő;‏ בודפשט, 3 באוקטובר 1911 – בודפשט, 27 ביולי 1971) היה פסנתרן, מלחין, מורה לפסנתר יהודי-הונגרי פרופסור באקדמיה למוזיקה ע"ש פרנץ ליסט. הוא היה שייך לדור הפסנתרנים המוכשים ביותר כמו: אנדרה פטרי (הו'), אנני פישר, אנדרה פלדש ולא במקרה ארבעתם היו תלמימידיו המצטיינים של ארנסט פון דוהנאני. הוא היה המנכ"ל הראשון של התזמורת הפילהרמונית של הונגריה.
קורות חייו

ינה צייטינגר נולד במשפחה יהודית כבנם של מור צייטינגר (1873–1956), מוזיקאי, מורה ושל בטי שוורץ (1873–1949). כבר ב-1927 הצליח לבצע את אחת מיצירותיו בקונצרט שבו הציגו מלחינים צעירים את עצמם. "העיתון" דיווח על כך ביוני 1927. הוא למד באקדמיה למוזיקה ע"ש פרנץ ליסט בבודפשט, הוא היה תחילה תלמידו של אימרה שטפאנאי ולאחר מכן של ארנסט פון דוהנאני. מסוף 1928 הופיע בסדרה של מופעי רדיו ובקונצרטים של האקדמיה למוזיקה. לאחר קבלת התואר ותעודת האמן שלו ב-1932 נתן סדרת קונצרטים מצליחים בסיבוב הופעות בהונגריה ומחוצה לה. המבקרים כתבו על כך בחיוב. כך, למשל, "העיתון הלאומי" (Nemzeti Ujság), במרץ 1934:
"הפרשנות המסוגננת העדינה שלו והידע המאוזן והווירטואוזי זכו להצלחה רבה בכל קטע של תוכניתו היפה".
במחצית השנייה של שנות ה-30 לימד גם בבית הספר למוזיקה באויפשט. כיהודי כבר לא היה יכול להופיע בפני קהל לא יהודי ומינואר 1940 הופיע במסגרת הפעילות האמנותית של אומיקה - ההתאחדות הלאומית היהודית-הונגרית לחינוך בתיאטרון גולדמארק. לאחר מכן - התאריך המדויק אינו ידוע - היא שינה את שמו ומאז ואילך הופיעה בתור ינה זולנאי.
במלחמת העולם השנייה נלקח לשירות עבודה (עבודות כפייה לגברים יהודים עבור הצבא ההונגרי). ג'רג' קוראני מזכיר את ינה זולנאי בספר הזיכרונות שלו משנת 2005 על שירות העבודה ב-centropa.org:
"כל ערב ארגנו ערב מופע. מורה אוקראינית השאילה את הפסנתר החבוט שלה, שעליו פירש הפסנתרן ינה צייטינגר (זולנאי) (לימים פרופסור באקדמיה למוזיקה) קטעי סולו של מיקלוש בנצה - שביצע את אריות הבס-בריטון היפות ביותר בספרות האופרה - וקטעי כינור הומוריסטיים שלי ושל ארנה ויטנברג (וארנאי) התלווה אליו. התוכנית הייתה רצופה גם במופעי פרוזה, בעיקר הרצאות של לאסלו טאבי".
בשנים 1949–1950, הפך זולנאי למזכיר הכללי האחרון של האגודה החופשית של מוזיקאים ההונגרים ולאחר מכן למנהל הכללי הראשון של "החברה הלאומית לניהול קונצרטים", קודמתה של הפילהרמונית הלאומית ההונגרית, שנוסדה ב-1949. משנת 1950 לימד פסנתר במחלקה ללימודי המשך של ארגון בית הספר למוזיקה מטרופוליטן. ב-1957 חגג 25 שנה לקריירה האמנותית שלו, ובהזדמנות זו ערך קונצרט באקדמיה למוזיקה, בה גם לימד. חיבוריו למטרות פדגוגיות עוררו ויכוחים. יצירותיו כוללות:
שתי קנטטות
שני קונצ'רטו לפסנתר
סונטה לכינור
רביעיית כלי מיתר
שני מחזורי שירים (אטילה יוז'ף ושירים יפניים)
הוא מת בתאונה ב-27 ביולי 1971 והובא למנוחות בבית הקברות היהודי ברחוב קוזמה בבודפשט.
לקריאה נוספת

לקסיקון ביוגרפי הונגרי. עורכת ראשית. אגנש קניירש. בודפשט, הוצאה לאור אקדמית, 1981.
אלדאר טוט-בנצה סאבולצ'י: לקסיקון מוזיקה I-III. מהדורה חדשה מתוקנת. עורך ראשי ד"ר דנש ברטה, עורכת מרגיט טוט. בודפשט, Zeneműkiadó Vallalat, 1965.
ינה זולנאי באתר אומיקה - ההתאחדות הלאומית היהודית-הונגרית לחינוך
הערות שוליים

↑  Gyászjelentése (1971. július 31.) Népszabadság, 29. évfolyam, 179. szám
↑  "Szülei házasságkötési bejegyzése a Budapest VI. kerületi polgári házassági akv. 491/1902. folyószáma alatt". נבדק ב-2020-09-16.
↑  "Egy ukrán tanítónő kölcsönadta ütött-kopott pianínóját, amelyen Zeitinger (Zolnai) Jenő zongoraművész (később zeneakadémiai professzor) szólódarabok interpretálásán kívül..." centropa.org
↑  ספר הזכרונות של ג'רג' קוראני
↑  Film Színház Muzsika (1957. október 18.) 1. évfolyam, 23 szám
| --- | --- |
בקרת זהויות :  PLWABN: 9810611655605606  VIAF: 78151897126624070220   WorldCat (עם VIAF): 78151897126624070220
ינה זולטאן

| --- | --- |
אין תמונה חופשית
 לידה:  1891 אוראדיה, האימפריה האוסטרו-הונגרית 
 פטירה:  המאה ה־20 
 מדינה:  הונגריה 
 
היה ינה זולטאן, (במקור עד 2015 רוזנברגר, בהונגרית: Zoltán Jenő; אוראדיה, 1891 – אחרי 1939) היה עורך דין ועיתונאי יהודי-הונגרי.